પણ કદાચ આમ આદમી પક્ષ ઇચ્છે છે કે તેમને વિક્ટિમહૂડ મળે. સૌ અમારી પાછળ પડી ગયાં છે એવી છાપ ઊભી થાય તેનો ફાયદો થઈ પણ શકે છે. દિલ્હીમાં આપની છાપ નબળી પડી છે ત્યારે કેવું કામ કર્યું છે તેવા મુદ્દે ફરી ચૂંટણી લડવી અનુકૂળ ના પડે. તેના બદલે ભળતાં જ મુદ્દે ચૂંટણી લડવાનો વ્યૂહ કામ આવતો હોય છે. આપણે ભળતા જ મુદ્દે ચૂંટણી લડાતી જોતાં આવ્યાં છીએ. ભળતા જ મુદ્દે, ભળતા જ પરિણામો આવતાં રહ્યાં છે. વિકાસ કરીને કોઈ સરકાર કદી જીતતી નથી અને ભ્રષ્ટાચાર કર્યા પછીય હારનો ડર હોતો નથી. સરકારોને લોકો બદલી નાખે ત્યારે ભળતાં જ મુદ્દે બદલી હોય તેમ લાગતું હોય છે. આમ આદમી પક્ષ છે નવો, પણ ભારતીય રાજકારણની આ જૂનો દાવ શીખીને જ આવ્યો છે. જોઈએ આ દાવ તેને કેવી રીતે કામ આવે છે.